Kita terlalu sibuk menyembunyikan diri sebenar
supaya tiada sesiapa nampak insan yang kita mahu jadi.
Maka, sukar untuk ingat yang dahulu,
kita rasa gembira untuk menyerlahkan wajah sebenar kita kepada dunia.
Bergaya sungguh.
Uniform itu cocok dengan kamu.
Betulkah? Saya tak pandai pasang pelindung bahu.
Dah. Cantik.
- Kenapa? - Tak ada apa-apa.
Beritahulah.
Ikatan sarung tangan kamu salah. Orang takkan perasan.
Apa? Betulkanlah!
Majlis mesyuarat perang pertama pak cik tak begitu ramai orang.
Ia lebih sulit.
Ozai pula lebih suka kalau ada ramai orang.
Ayahanda mengalu-alukan pendapat.
Lebih elok kamu tak beri pendapat. Perhatikan dan belajar saja dulu.
Siap.
Macam mana rupa saya?
Macam seorang putera.
Kenapa ke arah lain? Siapa ubah?
- Leftenan Jee, beta tanya. - Kami terima arahan baharu.
- Arahan baharu daripada siapa? - Patik.
Dah terlalu lama kita kejar-mengejar. Patik rasa kita perlu ubah strategi.
Kamu rasa?
Beta yang memburu Avatar.
Beta yang mengetuai misi ini.
Beta nakhoda kapal ini.
Patik pula
seorang laksamana.
Raja Api Ozai rasa patik layak
mengetuai semua operasi berkaitan penangkapan Avatar.
Tuanku dipersilakan untuk membantu.
Patik mengharapkannya.
Patik perlukan semua sumber yang ada
walau sekecil mana pun.
Patik akan datang
untuk membincangkan beberapa perubahan kakitangan
yang patik mahu buat.
Sementara itu, teruskan.
Apa yang berlaku?
Leftenan Jee, sambung haluan asal.
Kamu dengar tak?
Sambung haluan asal!
Kamu tahu hukuman memberontak?
Patik tahu, sebab itu patik tak boleh akur.
Laksamana Zhao beri arahan dengan jelas
berserta akibat jika kami ingkar.
Kamu nak biarkan saja si bebal lemah itu mengarah kita?
Dia tak tahu pentingnya misi ini!
Kita tak boleh biar dia rampas segalanya selepas semua usaha kita.
Sejak tiga tahun lalu, kita saling bergantung harap.
Itu masih benar.
Hanya anggota kapal ini tahu keadaan sebenar.
Bukan Zhao yang layak mendapat kesetiaan kamu.
- Tapi Zuko. - Kesetiaan?
Panglima, maaflah, anak saudara tuan tak tahu erti kesetiaan.
Kalau baginda tahu, pasti kami yang bersamanya
siang malam selama tiga tahun, akan lebih dihormati.
Sebaliknya, kami terpaksa bersabar dicaci, didera dan dimarahi oleh baginda.
Baginda tak peduli akan pengorbanan kami kerana baginda tak pernah berkorban.
Tanyalah sesiapa.
Mereka akan kata, "Baginda putera, tapi bukan putera kami."
Tuan.
Saya tahu Zuko ada kekurangan.
Tapi kamu mesti faham, dia telah melalui banyak kesusahan.
Dia faham erti pengorbanan
lebih daripada yang kamu mampu bayangkan.
TOPENG
Selamat sejahtera, pendeta bijaksana.
Nama saya Aang. Saya mahu menziarahi makam Avatar Roku.
Sebenarnya,
saya Avatar.
Kami tahu.
Tunggu!
Kamu golongan yang aman!
Kejar dia!
Saya berniat baik.
Ini laluan ke makam Avatar Roku. Cepat.
Mesti dia dekat!
Cari di semua ruang.
Bertenang.
Ada kesan bau, ya?
Okey, Nyla. Jom gerak.
Nama saya Shyu.
Saya percaya Avatar tak mewakili satu kerajaan,
tapi pejuang ke arah dunia yang bersatu.
Malangnya, Pendeta Agung dan pendeta lain percaya
bahawa Raja Apilah pemimpin rohani sebenar mereka.
Mereka dah hilang pedoman.
Jadi, ini semua kepunyaan Roku?
Ini peninggalan semua Avatar sebelum ini
yang datuk saya kumpulkan untuk dipelihara.
Saya perlu hubungi Avatar Roku.
Hanya dia tahu cara selamatkan kawan saya.
Saya akan tahan mereka selama mungkin.
Ke tepi.
Pendeta Agung, budak ini Avatar. Dialah harapan dunia.
Ingatlah segala ajaran Avatar Roku.
Api tak seharusnya menguasai, tapi wujud seimbang dengan unsur lain.
Hanya Raja Api Ozai yang mampu membawa keseimbangan.
Dia yang akan satukan dunia, bukan Avatar.
Kamu tak tahu yang tak lama lagi, dia akan semakin berkuasa.
Baiklah.
Ini amaran terakhir,
ke tepi.
Saya tak boleh buat begitu.
Kalau begitu, hanguslah kamu bersama golongan yang ingkar.
Siapa yang berani mengganggu ketenangan Avatar?
Ini aku, Aang.
Bukankah mengikut adat, kau sepatutnya tunduk kepada orang tua?
Mengalihkan pandangan?
Serta lompat sebelah kaki?
Maafkan aku!
Aku tak boleh tahan.
Selamat bertemu, Aang.
Kenapa baru sekarang kau datang?
Aku ingat kau akan minta nasihat aku lebih awal.
Avatar Kyoshi kata
aku perlu fahaminya sendiri kerana ia sebahagian perjalanan.
Dia memang begitu.
Kyoshi seorang yang...
Aku ingat semua begitu. Bukankah Avatar jelmaan masing-masing?
Percikan jiwa kita sama, tapi kita insan yang berbeza.
Aku dan Kyoshi berbeza.
Kau pun berbeza daripada kami berdua.
Contohnya, menurut Kyoshi, apa tugas seorang Avatar?
Menjadi pahlawan perkasa yang tak menaruh belas kasihan.
Ya, adakala Avatar perlu menggunakan kekerasan dan ugutan,
tapi selain menjadi pahlawan,
Avatar juga perlu menjadi seorang diplomat.
Jadi, kita boleh selesaikan masalah dunia tanpa perlu menyakiti sesiapa?
Kita boleh cuba, tapi ada akibat kalau kita gagal.
Akibat
yang menyakitkan.
Tapi macam Kyoshi juga, aku ada untuk membantu perjuangan kau.
Mintalah apa-apa.
Ia melibatkan Koh.
Apa-apa kecuali itu.
- Kau tak faham. - Kau yang tak faham.
Koh ialah roh pemangsa
yang boleh menyakiti kau dengan dahsyat.
Tanyalah Avatar Kuruk.
Aku tak ada pilihan, dan aku kesuntukan masa.
Dia tangkap kawan aku, dan jika aku tak bertindak,
habislah mereka.
Tolonglah.
Kau pernah kalahkan dia.
Tak, aku tak pernah kalahkan dia. Aku cuma dapat ambil sesuatu daripada dia.
Mungkin kau datang untuk pulangkan benda yang kau dah curi daripada aku.
Apa yang kau ambil?
Sebuah totem, lambang sesuatu yang Koh perlukan dan tak boleh lupakan.
Loket ini milik Ibu Segala Wajah,
roh purba yang mencipta wajah setiap makhluk hidup.
Disebabkan dialah, wujudnya identiti di dunia ini.
Dia merupakan mak kepada Koh.
Perdambaan Koh sama macam kita semua.
Keluarga.
Totem?
Tentu dia terima sebagai pertukaran.
Terima kasih, Roku.
Aang!
Aku harap kawan-kawan kau selamat.
Tapi sebenarnya, bagi Avatar, kawan boleh jadi...
satu kelemahan.
Avatar perlu buat pilihan yang mustahil,
mengutamakan keperluan dunia berbanding diri sendiri.
Aku dan Kyoshi sependapat dalam hal itu.
Percayalah.
Ia akan selamatkan kau dan insan tersayang
daripada keperitan.
Apa berlaku kepada mereka?
Lumpuh.
Semuanya akan baik-baik saja.
Jadi, kau rupanya Avatar. Kenapalah semua orang kecoh sangat?
Lepaskan aku.
Tak, aku serius. Kau kena lepaskan aku.
Orang bergantung pada aku. Dunia dalam ancaman.
Aku ada dengar cerita yang kau nak selamatkan dunia.
Beginilah.
Ada orang tak perlu diselamatkan dan tahu cara menempuhi dunia ini.
Ada pengolah api, pengolah tanah...
Pengolah apa-apa sajalah.
Mereka semua mahukan sesuatu
dan sanggup berjuang untuknya.
Kalau kau bijak, duduk saja, tunggu sehingga segala kemelut selesai
dan teruskan hidup dengan semua yang selamat.
Bagi aku, dunia ini elok saja begini.
Masa dah tamat, Avatar.
Kau berjaya.
Kau berjaya tangkap dia.
Kiralah dulu kalau nak.
Aku percaya kau. Kau tahu sebabnya?
Sebab kalau tak cukup, kau akan buru kami?
Sebab kau sangat comel.
Hati-hati.
Dia sasaran yang hangat.
Ramai pemburu tengah cari dia.
Mereka berbahaya.
Jumpa lagi, Avatar.
Tolonglah, aku perlu buat sesuatu dulu. Aku akan datang balik. Sumpah.
Kawan aku dalam bahaya. Aku saja boleh selamatkan mereka.
Kalau aku tak pergi segera, aku akan kehilangan mereka.
Kenapa? Kenapa kau tak dengar cakap aku?
Kau tahu rasanya apabila orang bergantung pada kau?
Nyawa seseorang dalam tangan kau?
Aku tahu.
Jadi, biarlah aku selamatkan mereka!
Tak boleh.
Mustahil kau begini dari dulu.
Apa yang berlaku kepada kau?
Tentera Kerajaan Tanah tertumpu di pantai selatan.
Kita cuba apit, tapi mereka panjangkan barisan.
Apa kata buat gerakan kacip?
Itu kawasan cenuram. Mereka boleh atasi sebarang serangan.
Ada pendapat?
- Patik cadangkan... - Bukan kamu.
Zuko.
Ada pendapat?
Taktik tanduk. Kepung mereka, buka satu laluan dan desak mereka keluar.
Kamu tak dengar panglima cakap? Ada cenuram di satu sisi mereka.
Kereta kebal tundra untuk pintas ke atas.
Mereka pengolah tanah.
Kereta kebal akan dihempap batu dalam beberapa saat.
Anakanda...
Panglima.
Kita boleh arah satu divisyen mara
ke sini.
Apabila musuh sibuk menyerang mereka, kita boleh lancarkan serangan di sini
dan sini.
Kalau mereka di tengah, bagaimana nak berundur?
- Mereka takkan berundur. - Mereka akan kalah.
Kamu nak korbankan mereka.
Pengorbanan ialah lumrah peperangan.
Kamu cadangkan divisyen berapa?
Divisyen 41. Kebanyakannya askar baharu.
Mereka tak penting.
Bagus.
Kita tak belajar perkara begini daripada buku teks.
Budak mentah tak patut campur dalam hal perang.
Ia rancangan yang teruk.
Apa tuanku cakap?
Beta kata ia rancangan yang teruk!
Askar akan terkorban. Untuk apa?
Pegawai Negara Api tak patut mati begitu.
Berani tuanku persoal...
Cukup!
Hanya ada satu cara untuk selesaikannya.
Agni Kai.
Ada orang di sana.
Biar kami lalu! Kamu tahu beta siapa?
Tentulah kami tahu.
Kami juga tahu yang tuanku ingkar arahan patik.
Memandangkan tuanku tak hormat patik, maknanya tuanku menghina ayahanda tuanku.
Tapi tak mengejutkan pun jika diingat semula kisah yang tersebar.
Kami akan ambil Avatar.
Langkah mayat beta dulu.
Menarik.
Bagaimanapun...
Pemanah Yuyan.
Ozai cukup baik untuk pinjamkan mereka.
Khabarnya mereka boleh memanah tepat sayap seekor kunang-kunang
dari jarak seribu langkah.
Patik rasa...
ini langsung tak mencabar bagi mereka.
Kamu nak bawa dia ke mana?
Kami akan ke Kubu Pohuai malam ini.
Kemudian, terus ke Ibu Kota.
Pasti Raja Api tak sabar untuk mendapatkan tawanannya.
Baginda dah tunggu lama, jadi patik tak nak buat baginda kecewa.
Cukuplah baginda dah kecewa selama ini.
Ikut Laluan Timur ke Pohuai. Boleh tiba sebelum senja.
- Putera Zuko. - Awasi pemanah.
Zhao mungkin arah mereka jaga Avatar...
Zuko!
Kubu Pohuai mustahil untuk dimasuki.
Kamu rasa kenapa Zhao berterus terang?
Orang yang nak mati saja berani serang.
Banyak tentera dah cuba, tapi semua gagal.
Bukan itu saja. Pohuai terletak di dalam sempadan Negara Api.
Takkan nak langgar syarat pengusiran?
- Saya tak peduli! - Ozai peduli. Kalau dia tahu...
- Tapi Avatar... - Tawanan mereka!
Buat masa sekarang.
Sekarang, Zhao ada kelebihan.
Lambat-laun, dia akan buat silap. Ketika itu, barulah kita boleh bertindak.
Sementara itu,
bersabarlah.
Pastikan tulis.
Raja Api mahu tahu semua butiran penangkapan Avatar.
Pastikan jelas yang saya bertungkus lumus untuk menangkapnya.
Kita patut tambah pendapat daripada Avatar sendiri.
Kalau bukan untuk Raja Api pun, untuk generasi akan datang.
Baiklah.
Avatar,
kau pernah dengar nama aku sebelum kau ditangkap
atau ini kali pertama?
Tolonglah. Kau kena lepaskan aku.
Salah. Ada empat pengawal, bukan tiga.
Satu lagi, kedua-dua tangan dan kakinya dirantai.
- Pastikan betul. - Ada nyawa orang baik dalam ancaman.
Aku tak boleh hampakan semua orang lagi.
Cukup-cukuplah.
Kalau aku jadi kau,
aku akan kurang risau tentang masa lalu
dan lebih risau tentang nasib aku.
Aku tak risau tentang nasib aku.
Betulkah?
Sebenarnya, kau patut risau.
Tak, kau takkan dibunuh.
Kau cuma akan menjelma semula, dan kami terpaksa mula buru Avatar semula.
Jadi, kau akan terus hidup.
Tapi terseksa.
Tiuplah udara panas banyak-banyak. Takdir kau tetap takkan berubah.
Apa kamu buat? Janganlah tulis.
Kita merupakan anak-anak api yang patuh,
unsur yang paling unggul.
Sebelum ini, hanya ada satu halangan yang menyekat kejayaan kita.
Avatar.
Hari ini, kita berjaya melakukan sesuatu yang tak ada sesiapa mampu lakukan.
Kita dah berjaya menangkap Avatar!
Ini baru langkah pertama.
Ada banyak lagi pertempuran hebat yang kita perlu hadapi.
Bukan malam ini.
Malam ini,
kita akan meraikan kejayaan!
Kita akan menjulang kegemilangan Negara Api!
Semuanya cukup?
Macam biasalah. Pedati ini padat dengan wain.
Malam ini pasti rancak.
Aku harap tak banyak hembusan api macam hari jadi Ahn.
Kening aku baru tumbuh balik.
- Selamat. - Buka pintu gerbang!
Dia bawa barang.
Gembira betul aku nampak kau sampai.
Siapa itu?
Bunyikan isyarat amaran.
Siapa kau?
Betul juga. Lari dulu, tanya nanti.
Masukkan transkrip penuh ucapan saya,
tapi tukar "patuh" kepada "setia".
Lebih bersifat peribadi.
Pastikan Pendeta Agung dapat semua yang dia perlukan untuk penyelidikannya.
"Patuh" atau "setia", tuan?
Avatar dah terlepas!
- Dia di tembok! - Jangan biar dia lepas!
Halang Avatar!
Ambil ini.
Naiklah!
Jangan serang!
Saya perlukan Avatar
hidup-hidup.
Apa kau buat?
Buka pintu gerbang!
- Tuan? - Buka!
Sekarang!
Buka pintu gerbang!
Sasaran jelas?
Tumbangkan dia.
Bunuh askar upahan itu
dan dapatkan Avatar!
Sekarang!
Ke mana mereka pergi?
Cari di sana!
Nampak apa-apa?
Di sini!
Bot aku berdekatan.
Kita tak boleh ke mana-mana. Askar masih ada di luar.
Ikut sini!
Jangan bergerak.
Kau cedera.
- Aku cuma nak tolong. - Tak payah.
Baik.
Suka hati kaulah.
Apa?
Tak ada apa-apa.
Boleh aku tanya sesuatu?
Ia berkaitan hal peribadi.
Bulu kambing atau arnab?
Berus kaligrafi kau.
Bulu kambing atau arnab?
Tulisan kau sangat kemas.
Jauh berbeza daripada tulisan aku.
Sami kata tahi kandau lagi elok rupanya daripada coretan aku.
Beginilah.
Aku tak patut ambil buku nota kau.
Aku minta maaf.
Ia banyak membantu. Sungguh.
Kau ada maklumat tentang Avatar lampau yang orang lain tak ada.
Semua sami Pengembara Udara dah tak ada.
Aku hanya ada buku nota kau.
Aku selalu berjaga malam untuk membacanya.
Kau bantu aku.
Maksud aku, buku itu banyak bantu aku.
Bulu kambing.
Ia lebih keras, mudah dikawal.
Guru aku paksa aku berlatih setiap pagi.
Tak boleh berlatih tempur
selagi tak siap 100 garisan menegak dan 100 melintang.
Samalah!
Cuma aku perlu buat untuk mulakan pengajian rohani.
Aku selalu terlelap sewaktu aku sepatutnya bertafakur.
Aku sentiasa tertangkap. Mungkin kerana aku berdengkur.
Orang di luar sana
tentera Negara Api.
Ya.
Mereka orang kau. Kenapa kau lawan mereka?
Bukan orang aku.
Mungkin tak lama lagi. Apabila aku bawa kau balik, aku...
Kalau tangkap kau, aku boleh balik.
Aku boleh ambil tempat sebagai pewaris Raja Api.
Itu yang kau nak? Jadi Raja Api seterusnya?
Ya. Mestilah. Itu harapan semua orang terhadap aku.
Tok Guru Gyatso.
Dia guru aku.
Dia kata kita tak patut risau tentang harapan orang lain.
Aku tahu. Cakap senanglah.
Aku Avatar dan...
Orang harap aku menjalankan tugas.
Aku pula asyik risau tentangnya.
Kau tak perlu jadi macam pengolah api lain.
Kau boleh jadi lebih baik.
Kau tahu cara Raja Api salah,
jadi janganlah ikut jejak dia.
Kau boleh tunjukkan belas kasihan.
Berani kau?
Aku Putera Mahkota Negara Api. Aku akan jadi ikutan semua pengolah api.
Ayahanda aku seorang lelaki yang hebat.
Belas kasihan?
Belas kasihan ialah sifat manusia lemah.
Maaf. Aku tak berniat nak sakiti kau.
Aku dapat rasa yang kau pun dah cukup sakit.
Bersedialah.
Ayahanda?
Anakanda sepatutnya bertarung dengan Panglima Li.
Kamu ada di sini kerana kamu tak hormat tentera kita.
- Itu tak benar. - Betulkah?
Walaupun rancangan mereka teruk?
Rancangan ayahanda!
Strategi ayahanda. Tentera ayahanda. Itulah yang kamu dah hina.
Ampun. Anakanda bukan nak menghina.
- Bangun! - Tidak! Tolonglah.
Bangun!
Adinda!
Usah buat begini.
Dia anak kamu.
Kita tengok nanti.
Bangunlah dan lawan, Putera Zuko,
supaya kamu boleh belajar rasa hormat.
Ini saja kamu mampu? Tunjukkan kemampuan kamu.
Belas kasihan ialah sifat manusia lemah.
Askar dah tak ada.
Jadi, kau dah boleh balik ke kapal kau tanpa dikesan.
Tahu apa paling teruk tentang lahir 100 tahun lalu?
Aku rindu kawan-kawan.
Macam Kuzon.
Dia kawan yang hebat.
Dia dari Negara Api.
Kalau kita kenal pada waktu itu...
mungkinkah kita berkawan?
Tuan berehatlah. Biar kami berkawal. Kalau nampak putera, kami akan beritahu.
Terima kasih, leftenan. Saya nak terus tunggu.
Kamu silap sebenarnya.
Kamu kata dia tak peduli.
Zuko sebenarnya sangat ambil peduli,
terutamanya tentang orang di dalam kapal ini.
Betul, tuan.
Leftenan, pernahkah kamu terfikir
punca kamu semua ditugaskan untuk mengikuti misi ini?
Tabib tengah siapkan salap herba khas untuk kamu.
Berita baiknya, penglihatan kamu tak terjejas.
Maknanya, kamu masih beruntung kerana dapat menikmati ketampanan pak cik.
Sekarang bukan masa yang sesuai.
- Adinda nak jumpa anak adinda. - Dia sakit.
- Dia akan sihat. - Tapi takkan pulih.
Tabib kata kamu akan sembuh segera.
Itu tanda badan kamu kuat. Baguslah.
Tapi rohani kamu
masih perlu dikuatkan.
Kamu menahan diri tadi.
Mungkin kamu anggap itu tanda hormat, tapi bukan. Ia tanda kelemahan.
Kamu mesti buang kelemahan itu.
Kita perlu korbankan yang lemah agar kita kekal kuat.
Itulah sifat warga Negara Api.
Sebab itu kita rela korbankan Divisyen 41.
Itulah yang kamu mesti buat.
Kadang-kadang, golongan lemah boleh jadi kuat.
Kadang-kadang, kita perlu beri peluang kepada mereka.
Ayahanda dah tersilap.
Ayahanda melindungi kamu sampai kamu jadi lembut macam bonda kamu.
Memandangkan kamu tak boleh faham di sebalik tembok istana ini,
mungkin cabaran dunia luar lebih baik untuk mengajar kamu.
Kamu akan berangkat serta-merta, dan jangan sekali-kali pulang
selagi...
Selagi kamu belum berjaya menghapuskan ancaman terbesar takdir negara kita.
Kamu akan cari, tangkap dan bawa Avatar kepada ayahanda.
Jangan melangkah masuk ke sempadan negara
sehingga tugas ini selesai.
Jika ingkar, hukuman terberat menanti!
Ozai! Tak boleh begitu!
Kanda, ini muktamad.
Memandangkan kamu amat risau tentang Divisyen 41,
bawa mereka bersama
sebagai anak kapal kamu.
Divisyen 41?
Kamilah Divisyen 41.
Kamu masih hidup kerana pengorbanan anak saudara saya.
Ada sesuatu di sana.
Itu dia. Turunkan tali!
- Kamu cedera. - Saya okey.
Seseorang patut periksa.
Saya pernah kena lagi teruk.
Pak cik takkan tanya ke mana kamu pergi, tapi lain kali,
tolonglah khabarkan kepada pak cik sama ada kamu masih hidup atau tak.
Masih ada antara kita yang peduli tentang...
perkara begitu.
Baris, sedia!
Putera kita sudah kembali.
Apa yang berlaku?
Mereka rindu. Kamu terlepas malam muzik.
Alangkah hebat usaha kita untuk menyembunyikan diri daripada dunia.
Mungkin kerana kita tidak mahu orang tahu
betapa pentingnya mereka kepada kita.
Aneh juga kerana hakikatnya, kita rela buat apa-apa saja demi mereka.
Kita rela mengembara sejauh-jauhnya.
Mempertaruhkan nyawa.
Malah melawan raksasa.
Namun, mungkin kita gentar untuk mengaku kita memerlukan orang lain.
Ada yang menganggapnya sebagai kelemahan atau kekurangan.
- Lamanya awak pergi. - Apa khabar?
Akan tetapi, apa yang lebih memilukan daripada kehilangan insan tersayang?
Atau lebih teruk...
Tok Guru Gyatso?
...mengetahui bahawa insan tersayang telah pergi meninggalkan kita.
Boleh kita sambung berbual selepas saya balik?
Tentulah boleh.
Selepas kawan-kawan saya selamat, kita ada banyak masa.
Mungkin itu sebabnya kita mahu bersembunyi dan melindungi diri kita.
Maka, kita memakai topeng.
Tidak sukar untuk memahami sebabnya.
Yang sukar adalah untuk menerima bahawa kadangkala...
topeng itulah diri kita yang sebenar.
Terjemahan sari kata oleh M Arrazi Azmi